CELEX: C2006/131/84
Language: fi
Date: 2006-06-03 00:00:00
Title: Asia T-104/06: Kanne  3.4.2006  — SPM v. komissio

3.6.2006   
            
            
               FI
            
            
               Euroopan unionin virallinen lehti
            
            
               C 131/45
            
         Kanne 3.4.2006 — SPM v. komissio
   (Asia T-104/06)
   (2006/C 131/84)
   Oikeudenkäyntikieli: ranska
   Asianosaiset
   
      Kantaja: Société des plantations Mbanga (S. P. M.) (Douala, Kamerun) (edustaja: B.-L. Doré)
   
      Vastaaja: Euroopan yhteisöjen komissio
   Vaatimukset
   
               —
            
            
               kantajan kaikki vaatimukset on otettava tutkittavaksi
            
         
               —
            
            
               AKT-maista peräisin olevien CN-koodiin 0803 00 19 kuuluvien banaanien tuontitariffikiintiön avaamisesta ja hallinnointitavasta 1 päivän maaliskuuta ja 31 päivän joulukuuta 2006 väliseksi ajaksi 8 päivänä helmikuuta 2006 annettu komission asetus (EY) N:o 219/2006 on kumottava
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Euroopan unioninneuvoston 29.11.2005 antamassa asetuksessa N:o 1964/2005, (1) joka annettiin kolmansien maiden kanssa käytävässä kaupassa sovellettavien kiintiöiden erityisen järjestelmän niiden muutosten yhteydessä, jotka olivat osa banaanialan markkinoiden organisointitoimenpiteitä, muun muassa annettiin komissiolle toimivalta päättää mainitun asetuksen täytäntöönpanemiseksi tarvittavista toimenpiteistä sekä siirtymätoimenpiteistä, jotka liittyvät AKT-maista peräisin olevia banaaneja koskevan tariffikiintiön hallinnointiin. Tässä yhteydessä komissio piti 9.12.2005 antamassaan asetuksessa N:o 2015/2005 (2) voimassa tammikuun ja helmikuun 2006 osalta vanhan historiallisiin viiteajanjaksoihin perustuvan tuontilupajärjestelmän. (3) Koska kyseinen asetus on määritelmällisesti tilapäinen, komissio antoi 8.2.2005 asetuksen N:o 219/2006 AKT-maista peräisin olevien CN-koodiin 0803 00 19 kuuluvien banaanien tuontitariffikiintiön avaamisesta ja hallinnointitavasta 1 päivän maaliskuuta ja 31 päivän joulukuuta 2006 väliseksi ajaksi. (4) Tässä asetuksessa komissio otti käyttöön tariffikiintiön hallinnointimenetelmän, jossa kiintiötä käytetään vapaaseen liikkeeseen luovutusta koskevien ilmoitusten saapumisjärjestyksessä (”ensiksi tullutta palvellaan ensin” -periaate), sekä varasi siirtymävaiheen ajaksi osan tariffikiintiöstä toimijoille, jotka ovat toimittaneet yhteisölle AKT-banaaneja aiemmin voimassa olleessa tuontijärjestelmässä. Esillä olevassa kanteessa vaaditaan tämän asetuksen kumoamista.
   Kantaja väittää esillä olevan kanteen yhteydessä, että riidanalainen asetus on monelta osin lainvastainen siltä osin kuin kyseisen asetuksen säännöksistä seuraa, että vaikka tariffikiintiötä hallinnoidaan 60 prosenttisesti uuden menetelmän mukaisesti, 40 prosentin osalta hallinnointi tapahtuu edelleen niin, että tuontilupia myönnetään historiallisten viiteajanjaksojen perusteella. Kantaja vetoaa kanteensa tueksi samoihin kanneperusteisiin ja perusteluihin kuin kanteessaan asiassa T-447/05. (5)
   
   
      (1)  Banaaneista kannettavista tulleista 29 päivänä marraskuuta 2005 annettu neuvoston asetus (EY) N:o 1964/2005 (EUVL L 316, s.1).
   
      (2)  AKT-maista peräisin olevien banaanien tuonnista banaaneista kannettavista tulleista annetulla neuvoston asetuksella (EY) N:o 1964/2005 avatussa tariffikiintiössä vuoden 2006 tammi- ja helmikuussa 9 päivänä joulukuuta 2005 annettu komission asetus (EY) N:o 2015/2005 (EUVL L 324, s.5).
   
      (3)  Kantaja vaatii mainitun asetuksen kumoamista asiassa T-447/05.
   
      (4)  EUVL L 38, s. 22.
   
      (5)  Ks. tiedonanto EUVL 2006, C 74, s. 24.